മഴയില് നെല്ലടിഞ്ഞു നഷ്ടം കൊയ്ത് കര്ഷക ദമ്ബതികള് വെച്ചൂര് : കനത്ത മഴയിലും കാറ്റിലും നെല്കൃഷി അടിഞ്ഞതിനെ തുടര്ന്ന് ദമ്ബതികള്ക്കുണ്ടായത് കനത്ത നഷ്ടം. വെച്ചൂര് പട്ടറക്കരി പാടശേഖരത്തില് ഒന്നര ഏക്കറിലാണ് കുളത്തുതറയില് പ്രസന്നനും ഭാര്യ സിബിയും കൃഷിയിറക്കിയത്. നിലമൊരുക്കിയത് മുതല് വിളവായതുവരെ ഒട്ടുമിക്ക ജോലികളും തനിച്ചാണ് ചെയ്തത്. മികച്ച വിളവ് ലഭിക്കുമെന്ന പ്രതീക്ഷയിലിരിക്കുമ്ബോഴാണ് കനത്തകാറ്റും മഴയും മൂലം നെല്ചെടികള് നിലത്തടിഞ്ഞത്. കൊയ്ത്തത്ത് യന്ത്റം ഇറക്കാനാവാത്ത സ്ഥിതിയായതിനാല് 600 രൂപ കൂലിക്ക് 20 സ്ത്രീകളെ ഇറക്കിയാണ് കൊയ്യിച്ചത്. കൊയ്തെടുത്തിട്ട് പോലും അടിഞ്ഞ നെല്ലില് നല്ലൊരു പങ്ക് നഷ്ടമായി.40 ക്വിന്റലിലധികം നെല്ല് ലഭിക്കുെമെന്ന് പ്രതീക്ഷിച്ച സ്ഥാനത്ത് അതിന്റെ പകുതിയില് താഴെ നെല്ല് ലഭിക്കാനെ ഇടയുള്ളുവെന്ന് സിബി പറയുന്നു.